Når du barberer det intime område, skraber du en smule hud af. På den måde gør du det sarte område omkring underlivet mere udsat for bakterier, rifter og irritation. Derfor er det vigtigt, at du har øget fokus på hygiejnen under intimbarbering. Brug en mild sæbe både før og efter barbering, og anvend en mild barbergel, når du barberer. Sørg for at skifte skrabehovedet ofte og brug gerne en plejende intimbalm efter barbering for at passe bedst muligt på den sarte hud.